Diari Oficial de la Generalitat Valenciana


Sumari del DOGV 6893, del 31-10-2012 (2012/9967)

RESOLUCIÓ de 25 d'octubre de 2012, de la directora general del Secretariat del Consell i Relacions amb Les Corts, de la Conselleria de Presidència, per la qual es disposa la publicació de l'acord entre l'Institut Valencià de l'Audiovisual i de la Cinematografia Ricardo Muñoz Suay (IVAC) i el Museu Nacional Centre d'Art Reina Sofía, per a la producció de duplicat digital i cessió de drets de comunicació pública de la pel∙lícula «¿Qué es España? 1926».
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6893

Data del DOGV
:   31-10-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/9967


Data del document
:   25-10-2012

Organisme emissor
:   Conselleria de Presidència

Tipus de document
:   Resolució

RESOLUCIÓ de 25 d'octubre de 2012, de la directora general del Secretariat del Consell i Relacions amb Les Corts, de la Conselleria de Presidència, per la qual es disposa la publicació de l'acord entre l'Institut Valencià de l'Audiovisual i de la Cinematografia Ricardo Muñoz Suay (IVAC) i el Museu Nacional Centre d'Art Reina Sofía, per a la producció de duplicat digital i cessió de drets de comunicació pública de la pel∙lícula «¿Qué es España- 1926». [2012/9967]  
L'Institut Valencià de l'Audiovisual i de la Cinematografia Ricardo Muñoz Suay (IVAC) i el Museu Nacional Centre d'Art Reina Sofía han subscrit, després de la tramitació prèvia reglamentària, el 28 de març de 2012, l'acord per a la producció de duplicat digital i cessió de drets de comunicació pública de la pel·lícula ¿Qué es España- 1926.  
  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat acord, que ha quedat inscrit en el Registre de Convenis de la Generalitat amb el número 974/2012, i que figura com a annex d'esta resolució.  
  
Valencia 25 d'octubre de 2012.- La directora general del Secretariat del Consell i Relacions amb Les Corts: Mª Teresa Lleó Alonso.  
  
  
Acord entre l'Institut Valencià de l'Audiovisual i de la Cinematografia Ricardo Muñoz Suay (IVAC) i el Museu Nacional Centre d'Art Reina Sofía, per a la producció de duplicat digital i cessió de drets de comunicació pública de la pel·lícula «¿Qué es España- 1926».  
  
  
València, 28 de març de 2012  
  
Reunits  
D'una part, l'Institut Valencià de l'Audiovisual i de la Cinematografia Ricardo Muñoz Suay i, en nom seu i representació, Nuria Cidoncha Castellote, en qualitat de directora general de l'IVAC, d'acord amb les facultats conferides per la Llei de la Generalitat Valenciana 5/1998, de 18 de juny, de creació de l'Institut Valencià de Cinematografia Ricardo Muñoz Suay, modificada per la Llei 16/2008, de 22 de desembre, de Mesures Fiscals, de Gestió Administrativa i Financera, i d'Organització de la Generalitat i per la Llei 12/2009, de 23 de desembre, de Mesures Fiscals, de Gestió Administrativa i Financera i d'Organització de la Generalitat.  
I d'una altra, el Museu Nacional Centre d'Art Reina Sofía (d'ara en avant MNCARS) i, en nom seu i representació, Michaux Miranda, en la seua qualitat de subdirector general gerent de MNCARS, en virtut de l'Orde CUL/1852/2009, de 19 de juny, d'acord amb les facultats que té conferides per l'Orde CUL/3053/2007, de 17 d'octubre (modificada per l'Orde CUL/137/2009, de 23 de gener), així com pel Reial Decret 318/1996, de 23 de febrer, pel qual s'aprova l'Estatut de l'Organisme Autònom Museu Nacional Centre d'Art Reina Sofía (modificat per Reial Decret 1291/2007, de 28 de setembre), i la Llei 34/2011, de 4 d'octubre, reguladora del Museu Nacional Centre d'Art Reina Sofía, i amb domicili en el carrer Santa Isabel, 52 de Madrid, CP 28041.  
  
Ambdós parts es reconeixen competència i capacitat legal suficient per a formalitzar el present acord i  
  
Manifesten  
  
1. Que l'Institut Valencià de l'Audiovisual i de la Cinematografia Ricardo Muñoz Suay, de conformitat amb l'article 2 de la Llei 5/1998, de 18 de juny, de Creació de l'Institut Valencià de Cinematografia, modificada per la Llei 16/2008, de 22 de desembre, de Mesures Fiscals, de Gestió Administrativa i Financera, i d'Organització de la Generalitat, té com a finalitat l'adquisició, conservació, restauració, estudi i difusió del patrimoni audiovisual i dels béns culturals directament relacionats amb este, el foment i la promoció de l'audiovisual valencià i la planificació, execució i coordinació de la política cultural de la Generalitat en el camp de la cinematografia i l'audiovisual.  
  
2. Que el Museu Nacional Centre d'Art Reina Sofía és un organisme públic adscrit al Ministeri d'Educació, Cultura i Esport, entre els objectius del qual es troba, de conformitat amb l'article 3.a) de la Llei 34/2011, de 4 d'octubre, reguladora del Museu Nacional Centre d'Art Reina Sofía, el de promoure el coneixement i l'accés del públic a l'art modern i contemporani en les seues diverses manifestacions i afavorir la comunicació social de les arts plàstiques, fotografia, audiovisuals, espectacles en viu i disseny.  
3. Que l'IVAC va restaurar en 2007, amb la col·laboració de la Societat Estatal de Commemoracions Culturals (SECC) -en l'actualitat, Acció Cultural Espanyola (AC/E)-, els materials subsistents de la pel·lícula ¿Qué es España- 1926 (Luis Araquistáin i Cayetano Coll y Cuchí, 1926), i els va ordenar i fixar en esta versió seguint els fragmentaris resultats de la investigació realitzada llavors.  
4. Que l'IVAC ha editat en DVD la versió de la pel·lícula ¿Qué es España- 1926, restaurada per l'Institut en 2007.  
5. Que amb data 1 de juny de 2011, el MNCARS i l'IVAC van firmar un acord per a la cessió, per un termini de tres anys, dels drets de comunicació pública de la pel·lícula restaurada ¿Qué es España- 1926, pel qual el MNCARS va abonar a l'IVAC la quantitat de 7.329 €.  
6. Que les parts han manifestat el seu interés en el fet que el MNCARS dispose d'un duplicat en format digital de la pel·lícula restaurada per l'IVAC i en la corresponent cessió de drets de comunicació pública que permeta la seua projecció en les instal·lacions del MNCARS.  
En virtut d'allò que s'ha exposat, se subscriu el present acord, pel qual s'establixen els drets i obligacions de les parts, d'acord amb les següents  
  
Clàusules  
  
Primera. Objecte de l'acord  
El present acord té com a objecte la fixació de les condicions en què es durà a terme un duplicat digital de la versió restaurada de l'obra ¿Qué es España- 1926 (d'ara en avant, la pel·lícula), editada en DVD per l'IVAC, així com la cessió de drets de comunicació pública de la pel·lícula per part de l'IVAC i a favor del MNCARS.  
  
Segona. aportación econòmica i forma de pagament  
El MNCARS abonarà a l'IVAC, pel concepte que es detalla en la clàusula primera, la quantitat de 4.671- (més IVA), que l'IVAC destinarà íntegrament a la producció del DVD. La dita quantitat s'abonarà en un sol pagament dins de l'exercici pressupostari 2012.  
El pagament es realitzarà per mitjà de transferència bancària al compte designat a este efecte per l'IVAC, prèvia presentació per la seua banda de la corresponent factura.  
  
Tercera. Compromisos de les parts  
A) Compromisos de l'IVAC  
A.1. L'IVAC farà entrega al MNCARS d'1 exemplar de la pel·lícula en Betacam digital i 5 exemplars del DVD, no venals.  
A.2. L'IVAC, com a editor del DVD de la pel·lícula, cedirà al MNCARS els drets de comunicació pública per a totes les activitats que sense ànim de lucre organitze en la seua seu esta institució, durant el temps que l'IVAC posseïsca els corresponents drets d'explotació (un termini de 50 anys a comptar del 12 de maig de 2005). En cap cas el MNCARS podrà transmetre a tercers els drets que li són cedits per l'IVAC.  
A.3. L'IVAC assumix el compromís de difondre la participació del MNCARS com a institució col·laboradora del DVD a través de les actuacions següents:   
1. Inclusió del logotip del MNCARS en qualitat institució col·laboradora en tota la publicitat que es realitze. En tot cas, serà necessari, amb caràcter previ, el vistiplau per part del MNCARS per a la utilització correcta del seu logotip.  
2. Tractament al MNCARS com a institució col·laboradora dins dels plans de comunicació i premsa en la presentació i difusió del DVD.  
A.5. Qualsevol altra forma de col·laboració que ambdós parts, de mutu acord, establisquen.  
B) Compromisos del MNCARS  
B.1. El MNCARS es compromet a abonar a l'IVAC la quantitat estipulada en la clàusula segona d'este contracte.  
B.2. El MNCARS es compromet a incloure el logotip de l'IVAC en la difusió que faça del DVD de la pel·lícula ¿Qué es España- 1926, que li serà facilitat per este institut.  
  
Quarta. Organització i desplegament del projecte  
A) L'IVAC designarà tots els recursos humans i materials per al desplegament del projecte objecte d'este contracte.  
B) El MNCARS no assumix cap tipus de responsabilitat sobre el contingut del DVD, ni per la gestió que l'IVAC realitze de l'aportació entregada, ni pels actes i servicis prestats per este o per les empreses i professionals que siguen contractades per l'Institut.  
  
Quinta. Duració   
El present acord entrarà en vigor el dia que es firme i finalitzarà una vegada que es complisquen totes les obligacions que hi conté.  
  
  
Sexta. Resolució  
El present acord quedarà resolt de mutu acord per les parts, o per l'incompliment per qualsevol d'elles de les estipulacions que hi preveu.  
Les parts firmants respondran dels danys i perjuís derivats com a conseqüència de l'incompliment d'allò que s'ha estipulat en el present acord.  
  
Sèptima. Propietat intel·lectual  
Ambdós parts es reconeixen els seus respectius drets de propietat industrial i intel·lectual, per la qual cosa el present acord no constituïx, en cap forma, transferència o autorització d'ús de la marca, ni dels drets de propietat intel·lectual que no s'haja fixat en este acord.   
  
  
Octava. Jurisdicció  
Les controvèrsies que puguen sorgir sobre la interpretació, modificació, resolució i efectes que puguen derivar-se del present acord es resoldran entre les parts, esgotant totes les formes possibles de conciliació per a arribar a un acord amistós extrajudicial. Si no n'hi ha, seran competents per a conéixer de les qüestions litigioses els jutges i tribunals de la part demandada.  
  
I perquè així conste i en prova de conformitat, firmen el present document per duplicat en el lloc i la data indicats al principi.  
  
Pel Museu Nacional Centre d'Art Reina Sofía: Michaux Miranda.  
  
Per l'Institut Valencià de l'Audiovisual i de la Cinematografia Ricardo Muñoz Suay: Nuria Cidoncha Castellote.